( 520 ) 
Quant li rois owy (1) les nouvelles, il envoia le conte Loïs en 
Flandre, et luy pria qu’il tenist ses gens paisible à son pooir, 
parquoy ils n’emeussent gherre contre luy. Li conte ala en 
Flandres et fu reçus comme sires, mais il ne pot ses gens 
atraire à l’acord du roy de Franche, ains le vaurent par forche 
traire en l’aide du roy Edouart. 
Et quant il vit le desroy il se parti du païs le plus tos qu'il 
pot, et s’en r’ala au roi Phelippes son seigneur. 
Quant Flamens sorent le départie du conte Loïs mandèrent le 
roy Edouart qu’il venist à Gand. II hi ala et mena sa fame et 
ses ij fils, dont li uns estoit nés en Anwiers. Adont fu faite V’a- 
lianche du roy Edouart et ses Flamens à l’abie de Saint-Bavon 
de Gand, pour le roy Philippes gréver , par le conseil Jaque 
d’Artevelle. 
Adont laisa le roy Edouart se femme à Gand et ses enfans 
avoec le conte de Salebrin (2) et le conte de Sufort et grant 
plenté de ses ommes et s’en ala par mer en Engletière, pour 
faire grande asamblée de gens. 
Quant le roy Philippes le seut, il fist Hue Quieuret et Nicole 
Bahucet et Barbevaire à xxx® Normans et Genevois aler en mer 
ver lille de Gagant pour warder le pas, par quoy le roy 
Edouars ne peust entrer en Flandres et que marcandisse ni 
peust ariver, 
Ea chu tamps issirent de Canbray saudoyers jenevois (5) et 
alèrent asallir le castiel d’Escoudeuvre, mais riens ni firent. 
Lors entrèrent en Hainaut et ardirent et roberent le ville de 
Hapre et pluiseurs autres hamiaus. 
Quant li conte Ghillaume le seut il s’en ala à Gand aloyer 
aux Flamens, avec le duc de Braibant, le duk de Guerleres (4), 
(1) Ouit. 
(2) Salisbury. 
(5) Génois. 
(4) Gueldre. 
L 
